Document ID: 32005D0607

SKLEP KOMISIJE
z dne 5. avgusta 2005
o financiranju izdatkov za računalniško podporo in komunikacijske ukrepe na področju zdravja in dobrega počutja živali za leto 2005
(2005/607/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 90/424/EGS z dne 26. junija 1990 o odhodkih na področju veterine (1) in zlasti členov 17, 37 in 37a Odločbe,
ob upoštevanju naslednjega:
(1)
Z Odločbo Komisije 2004/292/ES z dne 30. marca 2004 (2) o uvedbi integriranega sistema Traces je postala udeležba držav članic v sistemu obvezna od 31. decembra 2004. Določiti je treba izdatke, ki so zaradi sprememb zadevne veterinarske zakonodaje potrebni za posodobitev sistema. Zaradi tehničnih zahtev, povezanih z razpoložljivostjo in stabilnostjo delovnega okolja Traces, kot tudi zaradi varnostnih zahtev sta izključno za namen tega sistema potrebni tudi pridobitev informacijske tehnološke opreme in sestava nadzorne in vzdrževalne skupine. Vsakodnevna uporaba sistema zahteva tudi dostop do primerne logistične podpore.
(2)
Sistem obveščanja, uveden na podlagi Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti (3) z Odločbo Komisije 2005/176/ES z dne 1. marca 2005 a ankete vrste o kodificirani obliki in kodah za prijavljanje živalskih bolezni v skladu z Direktivo Sveta 82/894/EGS (4), je treba izboljšati, da bi zagotovili bolj prilagojano in enostavnejšo uporabo, predvsem s pridobitvijo boljšega kartografskega vmesnika.
(3)
V okviru uporabe informacijske politike na področju varstva živali je treba sprejeti ukrepe v smislu uporabe Uredbe Sveta (ES) št. 1/2005 z dne 22. decembra 2004 o zaščiti živali med prevozom in spremembi direktiv 64/432/EGS in 93/119/ES ter Uredbe (ES) št. 1255/97 (5). Zlasti so potrebne študije o uporabi tehnologije satelitske navigacije kot tudi o razvoju informacijskega sistema, ki bi bil združljiv z že obstoječimi, posebej s sistemom Traces.
(4)
Informacijska politika o varstvu živali zahteva tudi širjenje informacij o tehničnem in znanstvenem razvoju na tem področju in izvedbo ankete o stališčih potrošnikov glede dobrega počutja rejnih živali.
(5)
Ukrepi, predvidni s tem sklepom, so v skladu z mnenjem Stalnega odbora za prehranjevalno verigo in zdravje živali -
SKLENILA:
Člen 1
Traces
Za vzdrževanje in posodabljanje sistema Traces, ki je predmet Odločbe 2004/292/ES, veljajo naslednji zneski in nameni:
-
500 000 EUR za pridobitev opreme in tehnične podpore, nujno potrebne za razpoložljivost in varnost sistema,
-
300 000 EUR za pridobitev logistične podpore, potrebne za pomoč uporabnikom sistema,
-
200 000 EUR za pridobitev podpore za vzdževanje, potrebne za prilagoditev sistema pravnim in tehničnim spremembam.
Člen 2
Sistem prijavljanja živalskih bolezni
Vzdrževanje sistema prijavljanja iz Odločbe 2005/176/ES kot tudi pridobitev kartografske programske opreme za ta sistem sta upravičena do zneska 115 000 EUR.
Člen 3
Podatki na področju dobrega počutja živali
1. Sledeče dejavnosti s področja dobrega počutja živali so upravičene do zneska 450 000 EUR:
-
študija za opredelitev značilnosti navigacijskega sistema iz točke 4 poglavja VI Priloge I k Uredbi (ES) št. 1/2005,
-
študija za razvoj informacijskih in komunikacijskih tehnologij v povezavi z opremo za satelitsko navigacijo, ki bo omogočila izboljšanje učinkovitosti uradnega nadzora na tem področju.
2. Izvedba ankete vrste „evrobarometer“ o stališču potrošnikov glede dobrega počutja rejnih živali je upravičena do zneska 250 000 EUR.
3. Objava informacij s strani Komisije, ki se nanašajo na zakonodajo Skupnosti glede varstva živali, je upravičena do zneska 145 000 EUR.
Člen 4
Financiranje dejavnosti iz členov 1, 2 in 3 ter izbor pogodbenikov bosta narejena na podlagi obstoječe okvirne pogodbe.
V Bruslju, 5. avgusta 2005

Labels: 12
15
6